CELEX: 32010R0346
Language: hu
Date: 2010-04-15 00:00:00
Title: A Bizottság 346/2010/EU rendelete ( 2010. április 15. ) az 1251/2008/EK rendeletnek a 2010/221/EU határozattal jóváhagyott nemzeti intézkedések hatálya alá tartozó tagállamokba, illetve azok egyes részeibe szánt tenyésztett víziállatok szállítmányainak forgalomba hozatalára és behozatalára vonatkozó követelmények tekintetében történő módosításáról (EGT-vonatkozású szöveg)

24.4.2010   
            
            
               HU
            
            
               Az Európai Unió Hivatalos Lapja
            
            
               L 104/1
            
         A BIZOTTSÁG 346/2010/EU RENDELETE
   (2010. április 15.)
   az 1251/2008/EK rendeletnek a 2010/221/EU határozattal jóváhagyott nemzeti intézkedések hatálya alá tartozó tagállamokba, illetve azok egyes részeibe szánt tenyésztett víziállatok szállítmányainak forgalomba hozatalára és behozatalára vonatkozó követelmények tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 25. cikkére és 61. cikke (3) bekezdésére,
   mivel:
   
               (1)
            
            
               A tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról szóló 2010/221/EU bizottsági határozat (2) engedélyezi egyes tagállamoknak, hogy - a pontyfélék tavaszi virémiája (SVC), a bakteriális vesebetegség (BKD), a fertőző hasnyálmirigy-elhalás (IPN) és a Gyrodactylus salarisszal (GS) való fertőződés behurcolásának megelőzése érdekében – bizonyos követelményeket támasszanak a területükre vagy bizonyos területi részükre szállított egyes tenyésztett víziállatok szállítmányaival szemben. Az említett határozat hatályon kívül helyezi a 91/67/EGK tanácsi irányelvnek a tenyésztett víziállatok egyes betegségei elleni intézkedések tekintetében történő végrehajtásáról szóló, 2004. április 29-i 2004/453/EK bizottsági határozatot (3), és annak helyébe lép.
            
         
               (2)
            
            
               Az említett betegségek behurcolásának megelőzésére, illetve terjedésének ellenőrzésére a tenyésztési célra, átmosóterületekbe, horgásztavakba és nyílt díszállattelepekre, illetve állománypótlásra szánt, a 2010/221/EU határozat I. és II. mellékletében felsorolt tagállamokba, illetve azok egyes részeibe behozott tenyésztett víziállatok szállítmányainak azon fajok esetében, amelyek fogékonyak olyan betegségekre, amelyek tekintetében a tagállamot, illetve annak bizonyos részét betegségtől mentesnek tekintik, vagy ahol ezekre irányuló felszámolási program működik, olyan területről kell származniuk, amely e területtel egyenértékű egészségügyi minősítéssel rendelkezik.
            
         
               (3)
            
            
               A követelmények betartásának biztosítása érdekében e szállítmányokat a szükséges igazolásokat tartalmazó állat-egészségügyi bizonyítványnak kell kísérnie.
            
         
               (4)
            
            
               A tenyésztett víziállatok Európai Unión belüli szállítására vonatkozó egyedi állat-egészségügyi bizonyítványokat (forgalomba hozatal) a 2004/453/EK határozat határozza meg. Az uniós jogszabályok egyszerűsítése érdekében a 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról szóló, 2008. december 12-i 1251/2008/EK bizottsági rendeletben (4) meghatározott, a forgalomba hozatalra vonatkozó állat-egészségügyi bizonyítványokba fel kell venni a szükséges állat-egészségügyi feltételeket a jóváhagyott nemzeti intézkedések hatálya alá tartozó betegségek tekintetében. Ennek megfelelően módosítani kell az említett rendelet II. mellékletét.
            
         
               (5)
            
            
               A tenyésztett víziállatoknak az Unióba történő behozatalára kiállítandó állat-egészségügyi bizonyítványmintáknak, melyeket az 1251/2008/EK rendelet tartalmaz, jelenleg is részét képezi egy, az említett betegségek tekintetében kiállított igazolás. A 2006/88/EK irányelvben a tenyésztett víziállatok behozatalára előírt elvek, valamint az Állategészségügyi Világszervezet (OIE) Víziállat-egészségügyi Kódexének figyelembe vétele érdekében mindazonáltal módosítani kell ezeket az igazolásokat. Ennek megfelelően módosítani kell az említett rendelet IV. mellékletét.
            
         
               (6)
            
            
               A 2010/221/EU határozattal jóváhagyott nemzeti intézkedések hatálya alá tartozó tagállamokba, illetve azok egyes részeibe szánt tenyésztett víziállatok szállítmányainak forgalomba hozatalára és behozatalára megállapított követelmények csak a vonatkozó betegségekre fogékony fajok esetében alkalmazandók. Ezért az említett betegségekre fogékony fajok listáját az 1251/2008/EK rendelet II. mellékletében meg kell határozni.
            
         
               (7)
            
            
               Mivel azonban GS-fertőzött halfajokat tartalmazó vízben jelen lévő más halfajok is terjeszthetik a betegséget, a GS-sel szemben támasztott forgalombahozatali és behozatali követelményeknek vonatkozniuk kell valamennyi, a 2010/221/EK határozatban felsorolt, az adott betegségtől mentes tagállamokba vagy azok egyes részeibe behozott halfajokat tartalmazó szállítmányokra is.
            
         
               (8)
            
            
               Mivel az 1251/2008/EK rendeletben meghatározott és ezen rendelet által módosított állat-egészségügyi bizonyítványminták hatálya kiterjed valamennyi, a 2006/88/EK irányelv 43. cikke szerint jóváhagyott nemzeti intézkedésre, és mivel a 2010/221/EU határozat hatályon kívül helyezi a 2004/453/EK határozatot, az 1251/2008/EK rendelet 18. cikkét el kell hagyni.
            
         
               (9)
            
            
               Annak érdekében, hogy a tagállamok és a gazdasági ágazat meghozhassák az ebben a rendeletben megállapított követelmények teljesítéséhez szükséges intézkedéseket, átmeneti intézkedéseket indokolt megállapítani.
            
         
               (10)
            
            
               A magyarázó megjegyzésekhez további pontosításokat kell fűzni annak biztosítására, hogy az állat-egészségügyi bizonyítványmintákat helyesen állítsák ki azon esetekben, ahol az 1251/2008/EK rendeletben meghatározott állat-egészségügyi bizonyítványok egyes megállapításai tárgytalanok, továbbá amennyiben a bizonyítványok több lapból állnak. Ennek megfelelően módosítani kell az említett rendelet V. mellékletét.
            
         
               (11)
            
            
               Az 1251/2008/EK rendeletet ezért ennek megfelelően módosítani kell.
            
         
               (12)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1251/2008/EK rendelet a következőképpen módosul:
   
               1.
            
            
               Az 1. cikk b) pontja helyébe a következő szöveg lép:
               
                           „b)
                        
                        
                           a következő fajok forgalomba hozatalára vonatkozó állat-egészségügyi feltételeket:
                           
                                       i.
                                    
                                    
                                       zárt díszállattelepekből származó vagy ilyenekbe szánt vízi díszállatok; valamint
                                    
                                 
                                       ii.
                                    
                                    
                                       a 2010/221/EU határozattal összhangban jóváhagyott nemzeti intézkedések hatálya alá tartozó tagállamokba, illetve azok egyes részeibe tenyésztési célra, átmosóterületekbe, vhorgásztavakba, nyílt díszállattelepekre, illetve átmosásra szánt tenyésztett víziállatok (5);
                                    
                                 
                     
         
               2.
            
            
               A szöveg a következő 8a. cikkel egészül ki:
               „8a. cikk
               A 2010/221/EU határozattal összhangban jóváhagyott nemzeti intézkedések hatálya alá tartozó tagállamokba, illetve azok egyes részeibe tenyésztési célra, átmosóterületekbe, horgásztavakba, nyílt díszállattelepekre, illetve átmosásra szánt tenyésztett víziállatok
               (1)   A tenyésztési célra, átmosóterületekbe, horgásztavakba és nyílt díszállattelepekre, illetve állománypótlásra szánt, tenyésztett víziállatok szállítmányait a II. melléklet A. részében ismertetett bizonyítványmintának és az V. mellékletben foglalt magyarázó megjegyzéseknek megfelelően kitöltött állat-egészségügyi bizonyítványnak kell kísérnie, amennyiben az állatok(at):
               
                           a)
                        
                        
                           az alábbi táblázatok második vagy negyedik oszlopában felsorolt tagállamokba, illetve azok egyes részeibe szállították:
                           
                                       i.
                                    
                                    
                                       a 2010/221/EU határozat I. mellékletében szereplő táblázat első oszlopában felsorolt betegségek közül legalább egy betegségtől mentes területre; vagy
                                    
                                 
                                       ii.
                                    
                                    
                                       a 2010/221/EU határozat II. mellékletében szereplő a táblázat első oszlopában felsorolt betegségek közül legalább egy betegség esetében felszámolási program alá tartozó területre;
                                    
                                 
                     
                           b)
                        
                        
                           olyan fajba tartoznak, amely szerepel a II. melléklet C. részében mint olyan betegségekre fogékony faj, amelyek tekintetében az illető tagállamot, illetve annak egy részét betegségtől mentesnek nyilvánították, vagy ahol felszámolási program működik a 2010/221/EU határozattal összhangban, az a) pontban meghatározottak szerint.
                        
                     (2)   Az 1. bekezdésben említett állatokat tartalmazó szállítmányoknak eleget kell tenniük az 1. bekezdésben említett állat-egészségügyi bizonyítványmintában előírt állat-egészségügyi követelményeknek és az abban hivatkozott magyarázó megjegyzéseknek.
               (3)   Az 1. és 2. bekezdés alkalmazandó hal- vagy egyéb fajok szállítmányaira is, amennyiben azok olyan vizekből származnak, ahol a II. melléklet C. részében felsorolt fajok (a Gyrodactylus salarisszal való fertőződésre fogékony fajok) jelen vannak ott, ahol ezen szállítmányokat a 2010/221/EU határozat I. mellékletében felsorolt tagállamokba, illetve azok egyes részeibe szánják, mint Gyrodactylus salaristól (GS-től) mentes fajokat.”
            
         
               3.
            
            
               A 18. cikket el kell hagyni.
            
         
               4.
            
            
               A II., a IV. és az V. melléklet e rendelet mellékletének megfelelően módosul.
            
         2. cikk
   Átmeneti rendelkezések
   (1)   A jelen rendelettel bevezetett módosítások hatályba lépése előtt a 2010. július 31-ig tartó átmeneti időszakban a tenyésztett víziállatok szállítmányait továbbra is be lehet hozni, illetve át lehet szállítani az Unió területén, amennyiben azokat az 1251/2008/EK rendelet IV. melléklete A. vagy B. részének megfelelően kiállított állat-egészségügyi bizonyítványok kísérik.
   (2)   A jelen rendelettel bevezetett módosítások hatályba lépése előtt egy 2011. július 31-ig tartó átmeneti időszakban a tenyésztett víziállatok szállítmányait továbbra is be lehet hozni, illetve át lehet szállítani az Unió területén, amennyiben azokat az 1251/2008/EK rendelet IV. melléklete A. és B. részének megfelelően kiállított állat-egészségügyi bizonyítványok kísérik, és azokra az adott bizonyítványok II. részében a pontyfélék tavaszi virémiája (SVC), a bakteriális vesebetegség (BKD), a fertőző hasnyálmirigy-elhalás (IPN) és a Gyrodactylus salarisszal (GS) való fertőződés tekintetében meghatározott állat-egészségügyi igazolások nem alkalmazandók.
   3. cikk
   Hatálybalépés és alkalmazhatóság
   Ez a rendelet az Európai Unió Hivatalos Lapjában történő közzétételét követő huszadik napon lép hatályba.
   A rendeletet 2010. május 15-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 15-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 328., 2006.11.24., 14. o.
   
      (2)  HL L 98., 2010.4.20., 7. o.
   
      (3)  HL L 202., 2004.6.7., 4. o.
   
      (4)  HL L 337., 2008.12.16., 41. o.
   
      (5)  HL L 98, 2010.4.20., 7. o.”
   
      MELLÉKLET
      A II., a IV. és az V. melléklet az alábbiak szerint módosul:
      
                  1.
               
               
                  A II melléklet a következőképpen módosul:.
                  
                              a)
                           
                           
                              Az A. rész helyébe a következő szöveg lép:
                              „A.   RÉSZ
                              
                                 A tenyésztési célra, átmosóterületekbe, horgásztavakba, nyílt díszállattelepekre és állománypótlásra szánt tenyésztett víziállatok forgalomba hozatalára vonatkozó állat-egészségügyi bizonyítványminta
                              
                              
                                 
                              
                                 
                              
                                 
                              
                                 
                              
                                 
                           
                        
                              b)
                           
                           
                              az alábbi, C. részt kell beilleszteni:
                              „C.   RÉSZ
                              
                                 A 2010/221/EU határozat szerint elfogadott nemzeti intézkedések hatálya alá tartozó betegségekre fogékony fajok jegyzéke
                              
                              
                                          Betegség
                                       
                                       
                                          Betegségre fogékony fajok
                                       
                                    
                                          Pontyfélék tavaszi virémiája (SVC)
                                       
                                       
                                          Pettyes busa (Aristichthys nobilis), ezüstkárász (Carassius auratus), kárász (Carassius carassius), amur (Ctenopharyngodon idellus), közönséges ponty és koi ponty (Cyprinus carpio), fehér busa (Hypophthalmichthys molitrix), szürke harcsa (Silurus glanis), valamint compó (Tinca tinca), jász (Leuciscus idus)
                                       
                                    
                                          Bakteriális vesebetegség (BKD)
                                       
                                       
                                          Család: Salmonidae
                                          
                                       
                                    
                                          Fertőző hasnyálmirigy-elhalás (IPN)
                                       
                                       
                                          Szivárványos pisztráng (Oncorhynchus mykiss), pataki szajbling (Salvelinus fontinalis), sebes pisztráng (Salmo trutta), lazac (Salmo salar) és csendes-óceáni lazac (Oncorhynchus spp.), valamint nagy maréna (Coregonus lavaretus)
                                       
                                    
                                          
                                             Gyrodactylus salaris fertőzés
                                       
                                       
                                          Lazac (Salmo salar), szivárványos pisztráng (Oncorhynchus mykiss), sarkvidéki szajbling (Salvelinus alpinus), észak-amerikai pataki szajbling (Salvelinus fontinalis), pénzes pér (Thymallus thymallus), észak-amerikai tavipisztráng (Salvelinus namaycush) és sebes pisztráng (Salmo trutta)”
                                       
                                    
                        
            
                  2.
               
               
                  A IV. melléklet a következőképpen módosul:
                  
                              a)
                           
                           
                              Az A. rész helyébe a következő szöveg lép:
                              „A.   RÉSZ
                              
                                 Az Európai Unióba tenyésztési célra, átmosóterületekbe, horgásztavakba és nyílt díszállattelepekre szánt tenyésztett víziállatok behozatalára vonatkozó állat-egészségügyi bizonyítványminta
                              
                              
                                 
                              
                                 
                              
                                 
                              
                                 
                              
                                 
                           
                        
                              b)
                           
                           
                              A B. rész helyébe a következő szöveg lép:
                              „B.   RÉSZ
                              
                                 Zárt díszállattelepekre szánt vízi díszállatok Európai Unióba történő behozatalára vonatkozó állat-egészségügyi bizonyítványminta
                              
                              
                                 
                              
                                 
                              
                                 
                              
                                 
                           
                        
            
                  3.
               
               
                  Az V. melléklet helyébe a következő szöveg lép:
                  
                     „V. MELLÉKLET
                     
                        Magyarázó megjegyzések
                     
                     
                                 a)
                              
                              
                                 A bizonyítványokat a származás helye szerinti tagállam illetékes hatósága állítja ki az e rendelet II. vagy IV. mellékletében szereplő megfelelő minta alapján, figyelembe véve a szállítmány rendeltetési helyét, valamint a szállítmánynak a rendeltetési helyen történő megérkezést követő felhasználását.
                              
                           
                                 b)
                              
                              
                                 Tekintettel az uniós tagállamban lévő rendeltetési helynek a 2006/88/EK irányelv IV. mellékletének II. részében felsorolt nem egzotikus betegségek tekintetében, illetve azon betegségek tekintetében megállapított egészségügyi státuszát, amelyek esetében a rendeltetési hely a 2006/88/EK irányelv 43. cikkével összhangban jóváhagyott nemzeti intézkedéseket jóváhagyó 2010/221/EU határozattal összhangban kiegészítő biztosítékokkal rendelkezik, a bizonyítvány szövegébe fel kell venni, illetve rovataiban meg kell adni a megfelelő egyedi követelményeket.
                              
                           
                                 c)
                              
                              
                                 »Származási helyként« azon gazdaság vagy puhatestű-tenyésztési terület helyét kell meghatározni, ahol a tenyésztett víziállatokat a bizonyítvánnyal igazolt szállítmány szempontjából lényeges kereskedelmi méretük eléréséig nevelték. A vadon élő víziállatok »származási helyének« begyűjtésük helyét kell tekintetni.
                              
                           
                                 d)
                              
                              
                                 Ahol a bizonyítványminta azt tünteti fel, hogy bizonyos állításokat csak adott esetben kell jelölni, az irreleváns állítások kihúzhatók, és a bizonyítványt kiállító tisztviselő névjegyével elláthatja és lepecsételheti azokat, vagy teljes egészében törölhetők a bizonyítványról.
                              
                           
                                 e)
                              
                              
                                 A bizonyítványok eredeti példánya egy mindkét oldalán nyomtatott lapból áll, amennyiben pedig a szöveg mennyisége több helyet igényel, a lapoknak összetartozó és szétválaszthatatlan egészet kell alkotniuk.
                              
                           
                                 f)
                              
                              
                                 Harmadik országból származó uniós behozatalok esetében a bizonyítvány eredeti példányát és a bizonyítványmintában előírt címkéket a szállítmány behozatala szerinti határ-ellenőrzési hely és a rendeltetési hely szerinti uniós tagállam legalább egy-egy hivatalos nyelvén kell kiállítani. Ezen tagállamok ugyanakkor hivatalos nyelvük helyett engedélyezhetik más közösségi nyelv használatát, szükség esetén hivatalos fordítással kísérve.
                              
                           
                                 g)
                              
                              
                                 Amennyiben a bizonyítványhoz a szállítmány tételeinek azonosítása céljából további lapokat csatolnak, a kiegészítő lapokat szintén a bizonyítvány eredetijének részeként kell tekinteni, ha az igazoló hatósági ellenőr aláírása és pecsétje minden oldalon szerepel.
                              
                           
                                 h)
                              
                              
                                 Amennyiben a bizonyítvány – beleértve a g) pontban említett további lapokat is – egynél több lapból áll, minden egyes lapot a következőképpen számoznak meg a lap alján: »–x (a lap száma) / y (az összes lap száma)–«, és a lap tetején feltüntetik a bizonyítványnak az illetékes hatóság által adott hivatkozási számát.
                              
                           
                                 i)
                              
                              
                                 A bizonyítvány eredeti példányát a hatósági ellenőrnek legkorábban a szállítmány berakodása előtt 72 órával ki kell töltenie és alá kell írnia, illetve legkorábban 24 órával a berakodás előtt, amennyiben a tenyésztett víziállatokat berakodás előtt 24 órán belül meg kell vizsgálni. A származás helye szerinti tagállam illetékes hatóságainak biztosítaniuk kell, hogy az igazolásnál a 96/93/EK irányelvben megállapítottakkal egyenértékű elveket alkalmazzanak.
                              
                           
                                 j)
                              
                              
                                 Az aláírás színének különböznie kell a nyomdafesték színétől. Ugyanez a követelmény vonatkozik a pecsétekre, kivéve a dombornyomású pecséteket és a vízjeleket.
                              
                           
                                 k)
                              
                              
                                 Harmadik országokból származó uniós behozatal esetében a bizonyítvány eredeti példányának a szállítmánnyal együtt kell maradnia az EU állat-egészségügyi határállomásának eléréséig. Az Unión belül forgalomba hozott szállítmányok esetében a bizonyítvány eredeti példányának a rendeltetési hely eléréséig a szállítmánnyal kell maradnia.
                              
                           
                                 l)
                              
                              
                                 Az élő tenyésztett víziállatokra kiállított bizonyítvány a kiállítás napjától számítva 10 napig érvényes. Hajóval végzett szállítás esetén az érvényesség időtartama a tengeri utazás időtartamával meghosszabbodik. E célból mellékelni kell az állat-egészségügyi bizonyítványhoz a hajóparancsnok nyilatkozatának eredeti példányát is, amelyet az IV. melléklet D. részében előírt mintával összhangban kiállított kiegészítésnek megfelelően kell kiállítani.
                              
                           
                                 m)
                              
                              
                                 Figyelembe kell venni továbbá, hogy az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelete módosításáról szóló 1/2005/EK tanácsi rendeletben a állatok szállítására vonatkozóan megállapított általános feltételek adott esetben az Unió területére való belépést követően bizonyos intézkedések meghozatalát vonhatják maguk után a rendelet követelményeinek teljesítése hiányában.”